OpenLLM-France/wikimedia huggingface dataset:
# Variable de control

El terme variable de control té diferents significats depenent de l'àrea on sigui usat. La variable de control és alguna cosa que és constant i roman sense canvis durant un experiment. Concretament, en un experiment científic, una variable de control és un factor controlat per l'investigador que no pot ser canviat durant el seu decurs perquè afecta les variables dependents i, en conseqüència, el resultat final de l'experiment. Per exemple, en la verificació experimental de la llei de Boyle, la temperatura s'ha de mantenir constant.

## Teoria de control

En la teoria de control, les variables de control són les variables que són una aportació al sistema de control. La proporció de reacció és la variable dependent i la resta que pot canviar la proporció de reacció s'ha de controlar (constant mantenida) de manera que només mesuri els efectes de concentració. Les variables que necessiten ser controlades en aquest cas inclouen temperatura, catalitzador, àrea de superfície de sòlids i pressió. Si no es controlen, compliquen l'experiment i per això, l'experiment és menys vàlid.

## Programació

En programació d'ordinadors, una variable de control és una variable de programa que és utilitzada per regular el flux de control del programa. Una variable correspon a una àrea reservada a la memòria principal de l'ordinador; poden ser de dos tipus de longituds:
* Fixa: quan la mida de la mateixa no varia al llarg de l'execució del programa. Totes les variables, siguin del tipus que siguin, tenen longitud fixa, excepte algunes excepcions, com les col·leccions d'altres variables (matrius) o les cadenes.
* Variable: quan la mida de la mateixa pot variar al llarg de l'execució. Típicament col·leccions de dades.

## Referències

* ↑ control variable Arxivat 2016-03-27 a Wayback Machine.; Business Dictionary online; retrieved September 2015.
* ↑ Definitions; Science Buddies – Science Fair Projects.
* ↑ PPT Download;

## Enllaços externs

* Definitions; Science Buddies – Science Fair Projects.
# Gymnogobius breunigii

Gymnogobius breunigii és una espècie de peix de la família dels gòbids i de l'ordre dels perciformes.

## Morfologia

* Els mascles poden assolir 5,6 cm de longitud total.

## Hàbitat

És un peix de clima temperat i demersal.

## Distribució geogràfica

Es troba a Àsia: Illes Kurils, Corea del Sud i el Japó.

## Observacions

És inofensiu per als humans.

## Referències

* ↑ Gill T. N., 1863. On the gobioids of the eastern coast of the United States. Proc. Acad. Nat. Sci. Phila. v. 15. 267-271.
* ↑ «Gymnogobius breunigii». Catalogue of Life. (anglès) (anglès)
* 1 2 3 4 FishBase (anglès)
* ↑ Stevenson, D.E., 2002. Systematics and distribution of fishes of the Asian goby genera Chaenogobius and Gymnogobius (Osteichthyes: Perciformes: Gobiidae), with the description of a new species. Species Diversity 7(3):251-312.
# Pancraç de Portvendres

Pancraç de Portvendres (Llombardia?, s. IV - Portvendres, Rosselló, segon quart del segle V) fou un eremita llegendari, mestre de Sant Eudald. Tot i ésser un personatge fictici, és venerat com a sant per diverses confessions cristianes.

## Llegenda

La seva vida es basa en llegendes i tradicions i està vinculada a la del llegendari Sant Eudald. La coincidència de la seva festivitat amb la de Sant Pancraç de Roma fa pensar en un desdoblament de personalitat hagiogràfica per crear un personatge que completés la llegenda d'Eudald.
Pancraç era un cristià que es retirà a fer vida eremítica a Itàlia, probablement a la Llombardia. Segons la tradició, una daina ferida conduí el jove Eudald fins a l'ermitatge de Pancraç; Eudald, en veure com l'animal anava a trobar-lo, va tenir la revelació de la santedat de l'anacoreta i li demanà de restar amb ell i seguir-ne el model de vida. Pancraç l'acceptà com a deixeble, però per posar-lo a recer dels seus parents pagans, marxà amb ell lluny d'Itàlia.
Embarcaren i arribaren a la costa gal·la, a Portvendres, cap al 423 (altres tradicions situen la història més tard, cap al segle viii). S'instal·laren en una cova d'una muntanya propera i visqueren en solitud lliurats a la contemplació i la pregària. Començaren a predicar a la regió per convertir-la, i es feren coneguts per la seva santedat i virtut. Poc després, morí Pancraç i Eudald continuà la seva predicació per terres de Tolosa i altres bandes.

## Bibliografia

* Saint Udaut, prêtre et martyr ....
# Peer

Peer és una ciutat de Bèlgica, a la província de Limburg, que forma part de la regió flamenca. Al nucli de Wauberg s'hi troba la font del Dommel.
Fins a la revolució francesa i l'annexió per França, Peer era una de les Bones Viles germàniques del Principat de Lieja. La ciutat fou annexada per França l'any 1795 i integrada al Regne Unit dels Països Baixos el 1815 i després a Bèlgica l'any 1830.
El 1971, el municipi i les parròquies de Linde i de Wauberg, el municipi de Kleine Brogel van fusionar amb la ciutat. El 1977 els municipis de Grote Brogel junt amb la parròquia d'Erpekom i Wijchmaal van seguir.

## Nuclis

| | Nom | Superfície (km²) | Població (01/01/2013) |
| I | Peer - Linde - Wauberg | 45,37 | 8.568 |
| II | Grote-Brogel - Erpekom | 19,97 | 2.804 |
| III | Kleine-Brogel | 9,69 | 1.813 |
| IV | Wijchmaal | 11,92 | 3.040 |

## Persones de Peer

* Armand Preud'homme (1904-1986), compositor
* Salim Seghers (1948-…), cantant

## Referències

* ↑ Dommel. «Werkgebied» (en neerlandès). Waterschap De Dommel, s.d. [Consulta: 25 juliol 2021].
* ↑ Morsa, Denis «Les petites villes dans la principauté de Liège à la fin du XVIIIe siècle. Premières approches». Histoire & Mesure, 2, 2, 1987, pàg. 87. DOI: 10.3406/hism.1987.1314.
* ↑ Web de la ciutat de Peer
# Pere Santfeliu i Comes

Pere Santfeliu i Comes (Santa Maria de Barberà, 1853-1924) fou propietari de can Santfeliu, masia de la partida de Riu-sec. Va patrocinar la construcció d'escoles a Barberà i va contribuir al manteniment de l'Hospital i Casa de Beneficència de Sabadell. Amb el llegat que deixà a l'Hospital del Taulí, el 1925 es va construir el pis dels pavellons de la Clínica, segons els plànols de l'arquitecte municipal Josep Renom. En atenció al donatiu de Pere Santfeliu, es va concedir als veïns de Barberà el benefici de ser atesos a l'hospital sabadellenc.
El 18 de febrer de 1960 Sabadell li va dedicar un passatge al barri de la Creu de Barberà.

## Referències

* 1 2 Nomenclàtor. «Passatge de Pere Santfeliu». Ajuntament de Sabadell. [Consulta: 12 juny 2016].
# Pequot Lakes

Pequot Lakes és una població dels Estats Units a l'estat de Minnesota. Segons el cens del 2000 tenia 947 habitants.

## Demografia

Segons el cens del 2000, Pequot Lakes tenia 947 habitants, 479 habitatges, i 231 famílies. La densitat de població era de 252,2 habitants per km².
Dels 479 habitatges en un 23,6% hi vivien nens de menys de 18 anys, en un 36,5% hi vivien parelles casades, en un 9,8% dones solteres, i en un 51,6% no eren unitats familiars. En el 47,6% dels habitatges hi vivien persones soles el 24,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era d'1,96 i el nombre mitjà de persones que vivien en cada família era de 2,81.
Per edats la població es repartia de la següent manera: un 23,9% tenia menys de 18 anys, un 8,7% entre 18 i 24, un 24,8% entre 25 i 44, un 19,5% de 45 a 60 i un 23,1% 65 anys o més.
L'edat mediana era de 39 anys. Per cada 100 dones de 18 o més anys hi havia 76,7 homes.
La renda mediana per habitatge era de 23.813 $ i la renda mediana per família de 35.000 $. Els homes tenien una renda mediana de 28.355 $ mentre que les dones 18.816 $. La renda per capita de la població era de 16.275 $. Entorn de l'11,5% de les famílies i el 14,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Pequot Lakes». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 7 agost 2010].
* ↑ «Geographic Comparison Table- Pequot Lakes». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 7 agost 2010].
# Pedro de Meneses

Don Pedro de Meneses, 3 Senyor i 1 Comte de Vila Real i 2 Comte de Viana de l'Alentejo (c. 1370 – Ceuta, 22 de setembre de 1437) va ser un militar i noble portuguès, fill de D. João Afonso Telo de Meneses, 1º Comte de Viana de l'Alentejo, i de la seva dona Major Portocarrero, 2a Senyora de Vila Real, i net de D. João Afonso Telo de Meneses, Comte de Ourém. Va ser fet Comte de Vila Real per Don Joan I de Portugal en 1424. Era cosí de Elieonor Teles de Meneses, reina de Portugal. Va ser el primer governador de Ceuta després de la conquesta portuguesa, de 1415 a 1430 i de 1434 a 1437 i almirall de Portugal juri uxoris per les seves quartes noces.
El 1419 va fer front al setge de la ciutat, assetjada per les forces d'Abu-Saïd Uthman ibn Àhmad del Regne de Fes i Muhàmmad VIII el Petit de l'Emirat de Granada abans que arribés la flota de socors de Enric el Navegant i seu germà Joan.

## Referències

* ↑ Quintella, Ignacio da Costa. Annaes da Marinha Portugueza (en portuguès). vol. 1, 1839.
# Pedro de Mendinueta y Mendinueta

Pedro de Mendinueta y Mendinueta (Madrid, 31 de gener de 1818 - Madrid, 15 de desembre de 1910), IV comte de Goyeneche, fou un militar espanyol, Capità general de les Illes Balears durant el regnat d'Isabel II d'Espanya.
Era fill d'Hilario María Mendinueta y Lanz, alcalde constitucional de Madrid en 1821, i de María Felipa de Mendinueta Martínez de Haedo, II comtessa de Goyeneche, títol que heretà a la mort del seu germà en 1886. En 1827 ingressà al Reial Seminari de Nens Nobles de Madrid, on va coincidir amb José Zorrilla. Va lluitar a al primera guerra carlina, en 1842 assolí el grau de comandant, en 1845 el de tinent coronel, el 1848 el de coronel, el 1852 el de brigadier i el 1853 el de mariscal de camp. El 1857 fou destinat a lluitar a Cuba i fou guardonat amb la creu de l'Orde d'Isabel la Catòlica. L'abril de 1860 fou nomenat Capità general de les Illes Balears. En 1863 fou ascendit a tinent general i nomenat Director General de Cavalleria. En 1865 fou nomenat ministre del Tribunal Suprem de Guerra i Marina i capità general de Navarra. En 1866 és nomenat Director General d'Artilleria, però dimiteix poc després. No va ocupar cap més càrrec fins 1881, quan fou nomenat President del Consell de redempció i reclutaments, càrrec que va ocupar fins 1884. També fou senador per Badajoz el 1881-1884 i nomenat senador vitalici en 1886.

## Referències

* ↑ LA ACADEMIA DE CABALLERÍA Y SUS DIRECTORES (10) PEDRO MENDINUETA MENDINUETA
* ↑ MENDINUETA Y MENDINUETA, PEDRO al web del Senat
# Periclit

* No s'ha de confondre amb Períclit.
Periclit (en grec antic: Περίκλειτος, Perikleitos) fou un músic de l'antiga Grècia del segle vi aC que destacà com a citarista. Era natural de Lesbos, i pertanyia a l'escola de Terpandre, que va florir entorn del 550 aC. Els músics de l'escola lèsbica de Terpandre van obtenir diversos premis als concursos musicals de les festes Carnees d'ençà dels temps de Terpandre fins als de Periclit, després del qual la glòria de l'escola es va acabar.

## Referències

* ↑ «Perikleitos 1». A: Realencyclopädie der classischen Altertumswissenschaft.
* ↑ Smith, William (ed.). A Dictionary of Greek and Roman Antiquities (en anglès). 2a ed.. Boston: Little Brown and Company, 1859.
# Philautus hoipolloi

Philautus hoipolloi és una espècie de granota que es troba a Sri Lanka.

## Referències

* Manamendra-Arachchi, K. & Pethiyagoda, R. 2004. Philautus hoipolloi. Llista Vermella d'Espècies Amenaçades de la UICN 2006. Consulta: 8 de gener de 2008.
# Philautus glandulosus

Philautus glandulosus és una espècie de granota que es troba a l'Índia.
Està amenaçada d'extinció per la pèrdua del seu hàbitat natural.

## Referències

* Biju, S.D., Bhupathy, S., Bhuddhe, G.D., Daniel, B.A., Dutta, S., Vijayakumar, S.P. & Vasudevan, K. 2004. Philautus glandulosus. Llista Vermella d'Espècies Amenaçades de la UICN 2006. Consulta: 8 de gener de 2008.
# Pentacrinites neocomiensis

Pentacrinites neocomiensis es una espècie fòssil d'equinoderm de la classe dels crinoïdeus (lliris de mar) que van viure al fons del mars del Cretaci inferior (Barremià), fa entre 125 i 130 milions d'anys enrere.
Les seves restes, en forma de petita estrella de cinc puntes, es coneixen popularment como a estrelletes o crevetes de la Mare de Déu o de Mig Camí. Les estrelletes es troben als voltants de l'ermita de Mig Camí, prop de la ciutat de Tortosa, i la gent les recull des de fa molt de temps. Poden trobar-se individualment o formant agrupacions en forma de petites columnes.

## Referències

* ↑ «Global Names Index». [Consulta: 21 maig 2020].
* ↑ Astu. «Folklore de los fósiles ibéricos: El registro fósil ibérico y el santoral católico, en la religiosidad popular de España y Portugal (9)», domingo, noviembre 9. [Consulta: 21 maig 2020].
* ↑ Astu. «FOLKLORE DE LOS FÓSILES IBÉRICOS: El registro fósil, recogido y explicado por la literatura popular (9)», sábado, julio 5. [Consulta: 21 maig 2020].
# Pentaclorofenol

El pentaclorofenol (PCP) és un compost organoclorat emprat com a pesticida i desinfectant. Va ser produït per primer cop als anys trenta, i va ser comercialitzat sota diferents noms. Es pot trobar en estat pur com en forma de sal sòdica, la qual es dissol fàcilment en aigua.
Es pot produir mitjançant la cloració del fenol en presència d'un catalitzador d'alumini o triclor de ferro i a una temperatura propera als 200 °C.
El PCP s'ha utilitzat com a herbicida, insecticida, fungicida i d'altres. Però el seu ús ha decaigut moltíssim degut a la seva alta toxicitat i la seva poca biodegradació.

## Referències

* ↑ «Consumer Factsheet on: Pentachlorophenol». United States Environmental Protection Agency, 28-11-2006. [Consulta: 26 febrer 2008].
* ↑ «Phenol Derivatives». Ullmann's Encyclopedia of Industrial Chemistry. Wiley-VCH [Weinheim], 2000. DOI: 10.1002/14356007.a19_313.
# Pericoma peregrinum

Pericoma peregrinum és una espècie d'insecte dípter pertanyent a la família dels psicòdids que es troba a Nova Guinea.

## Referències

* ↑ uBio (anglès)
* 1 2 Catalogue of Life (anglès)
* ↑ uBio (anglès)
* ↑ Global Species Arxivat 2016-03-03 a Wayback Machine. (anglès)
# Pericoma platystyla

Pericoma platystyla és una espècie d'insecte dípter pertanyent a la família dels psicòdids que es troba a Grècia i Turquia.

## Referències

* ↑ uBio (anglès)
* 1 2 Catalogue of Life (anglès)
* ↑ uBio (anglès)
* ↑ ΑΠΕΙΛΟΤΜΕΝΑ, ΠΡΟ΢ΣΑΣΕΤΟΜΕΝΑ ΚΑΙ ΕΝΔΗΜΙΚΑ ΕΙΔΗ ΖΩΩΝ ΣΗ΢ ΕΛΛΑΔΑ΢ (Espècies amenaçades i endèmiques de Grècia) (grec)
* ↑ Global Species Arxivat 2016-03-04 a Wayback Machine. (anglès)
* ↑ Fauna Europaea Arxivat 2016-03-04 a Wayback Machine. (anglès)
* ↑ PESI (anglès)

## Enllaços externs

* BioLib (anglès)
# Picot marró

El picot marró (Blythipicus rubiginosus) és una espècie d'ocell de la família dels pícids. Habita la selva humida a les terres baixes fins als 1500 m, de la Península Malaia i a les terres altes fins als 2200 m de Sumatra i Borneo.
# Perla coulonii

Perla coulonii és una espècie d'insecte plecòpter pertanyent a la família dels pèrlids.
En el seu estadi immadur és aquàtic i viu a l'aigua dolça, mentre que com a adult és terrestre i volador.

## Referències

* ↑ The Taxonomicon (anglès)
* ↑ Plecoptera Species File (Version 1.1/4.0) (anglès)

## Enllaços externs

* Encyclopedia of Life (anglès)
* Perlidae Species Listing Arxivat 2011-01-16 a Wayback Machine. (anglès)
# Petxina de pelegrí

* No s'ha de confondre amb Pecten oculi o Pectina.
La petxina de pelegrí, pagellida, conquilla de sant Jaume, pelegrina, patellida-pallerida Emp. o romera (a Maó) (nom llatí, Pecten sp.; en gallec: vieira) és un mol·lusc lamel·libranqui de l'ordre dels filibranquis i de la família dels pectínids (Pectinidae). És bivalve, amb una de les dues valves més gran i abombada que l'altra, que en canvi és plana i de color més fosc, normalment amarronat. És hermafrodita, de jove és mascle i posteriorment es fa femella. Viu al mar, en fons sorrencs de fins a cent metres de profunditat, no gaire lluny de la costa. En la natura actua com a netejadora i filtradora d'aigua salada, una funció que pren especial importància en els moments que hi ha un excés d'algues (per exemple, les marees roges) que poden posar en perill l'equilibri de l'ecosistema.
Hi ha principalment dues menes de petxina de pelegrí, la petxina de pelegrí del Mediterrani o petxina de nòvia (Pecten jacobaeus), que viu als fons sorrencs mediterranis, i la petxina de pelegrí de l'Atlàntic (Pecten maximus), que viu en fons sorrencs de l'Atlàntic nord-est (atlàntic europeu). Als Països Catalans però, per a petxina de pelegrí, sense especificar, s'entén que és la del mediterrani, i només s'afegeix el complement "del Mediterrani" quan, en contextos molt concrets, cal diferenciar clarament l'espècie mediterrània de l'atlàntica i del conjunt d'ambdues. Petxina de peregrí també designa l'espècie Pecten hyalinus (Val., ap. Boscà Fauna 482).

## Ús

De les petxines de pelegrí, el seu ús principal és el de la carn del mol·lusc, que es comercialitza amb fins gastronòmics. La valva o petxina s'aprofita també per a decorar plats, per a fer de recipient o "plat" en preparacions precuinades o congelades i, de vegades, també com a objecte decoratiu, per si sol o formant part d'una composició en marcs, quadres, gerros, capses, taules, etc.

## Símbol

La petxina de pelegrí de l'Atlàntic (Pecten maximus) és un símbol que es pengen al coll les persones -els pelegrins- que fan el camí de Sant Jaume. En el seu origen no se la penjaven a l'anada sinó que la portaven com a record i prova d'haver estat a la ciutat de Santiago de Compostel·la, a Galícia, ja que és un mol·lusc típic de la zona.
Més àmpliament, en diferents cultures pot simbolitzar el mar.

## Referències

* ↑ Petxina de pelegrí Arxivat 2010-09-18 a Wayback Machine. Termcat
* ↑ DIEC
* ↑ pitjallida-pitgellida, pitxalina-pitxelina, pitxarina-pitxerina
* ↑ DCVB
# Perruqueria Serrat

La Perruqueria Serrat és un edifici del municipi de Girona que forma part de l'Inventari del Patrimoni Arquitectònic de Catalunya.

## Descripció

Local comercial que ocupa una part de la planta baixa d'un antic casal situat al Barri Vell de Girona. La composició en façana presenta influències "noucentistes" i Art Decó, amb una encertada combinació d'elements de ceràmica i de forja, i utilitzant únicament dos colors. És interessant el disseny de l'aparador col·locat a 45° respecta la façana, amb un basament de ceràmica i la resta de fusta i vidre dissenyat seguint una estètica Art-Decó. Cal destacar el rètol de forja de la part superior, de formes molt estilitzades.

## Història

El seu autor formava part de l'equip de col·laboradors de Rafael Masó. Posteriorment a la seva mort continuà treballant sobretot en feines d'interiorisme i decoració. La part de forja d'aquesta botiga es deu al serraller Cadenas també col·laborador de Masó.

## Referències

* 1 2 «Perruqueria Serrat». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 28 febrer 2015].
# Perry

«Perry» té aquests significats:
* Toponímia:
** Perry (Carolina del Sud)
** Perry (Florida)
** Perry (Geòrgia)
** Perry (Iowa)
** Perry (Illinois)
** Perry (Kansas)
** Perry (Maine)
** Perry (Missouri)
** Perry (Nova York)
** Perry (Ohio)
** Perry (Oklahoma)
** Perry (Utah)
** Perry Hall, concentració de població designada pel cens dels Estats Units a l'estat de Maryland
** Perry Heights, concentració de població designada pel cens dels Estats Units a l'estat d'Ohio
** Perry Park, concentració de població designada pel cens dels Estats Units a l'estat de Colorado
** North Perry, població dels Estats Units a l'estat d'Ohio
* Biografies:
** Prenom:
*** Perry Freshwater (1973, Wellington, Nova Zelanda), jugador de rugbi a XV anglès
*** Perry McCarthy (1961, Londres), pilot de curses britànic que va arribar a disputar curses de Fórmula 1
*** Perry Ubeda (Nimega, 1971), esportista neerlandès
** Cognom:
*** Anne Perry (Londres, 1938), escriptora anglesa
*** George Perry (Londres, segle XIX), malacòleg i conquilòleg
*** Joe Perry, guitarrista conegut per pertànyer a la banda Aerosmith
*** John Perry Barlow (Wyoming, 1947), poeta, assagista, ramader i activista polític estatunidenc
*** Katy Perry (1984), cantant, compositora i intèrpret estatunidenca
*** Lee Perry (Kendal, 1936), músic jamaicà
*** Matthew Perry (South Kingstown, Rhode Island, 1794 - Nova York, 1858), comodor de les forces navals dels EUA
*** Oliver Perry Hay (1846 – 1930), professor i paleontòleg estatunidenc
*** Shenay Perry (1984, Washington DC), tennista estatunidenca
*** William Perry Hay (Eureka, 1872 - 1947), carcinòleg estatunidenc
# Platanthera

Platanthera és un gènere amb unes cent espècies d'orquídies de la subfamília Orchidoideae de la família Orchidaceae estretament relacionades amb el gènere Orchis en el qual estaven incloses anteriorment i amb el gènere Habenaria. Es distribueixen per l'hemisferi Nord temperat. Són d'hàbits terrestres i tenen tubercles.

## Etimologia

Les orquídies obtenen el seu nom del grec orchis, que significa testicle, per l'aparença dels tubercles subterranis en algunes espècies terrestres. La paraula 'orchis' la va usar per primera vegada Teofrast (371/372 - 287/286 A. de C.), en el seu llibre De historia plantarum (La història natural de les plantes). Va ser deixeble d'Aristòtil i és considerat com el pare de la botànica i de l'ecologia.
El nom Platanthera procedeix del grec i significa "Antera àmplia" referint-se a la separació de la base dels loculs polínics.
Platanthera va estar anteriorment classificada dins del gènere Orchis.

## Hàbitat

Aquestes orquídies es troben distribuïdes al llarg de la zona subàrtica i la part temperada de l'hemisferi Nord: a Europa, des d'Escandinàvia al Nord d'Àfrica; fins i tot a Madeira, Islàndia, Oest d'Àsia, Nord d'Àsia, els Himàlaies, Amèrica del Nord i també a Alaska. A Wisconsin es desenvolupen 10 espècies d'aquest gènere.
Als Països Catalans se'n poden trobar (segons el criteri de Flora Ibèrica) tres espècies que viuen en ambients bastant semblants: prats i clarianes de bosc, poc o molt humits. En altres obres es considera P.algeriensis una subespècie de P.clorantha:
** Platanthera algeriensis Batt. & Trab.(=Platanthera chlorantha subsp. algeriensis (Batt. & Trab.) Emb)
** Platanthera bifolia (L.) Rich.
** Platanthera chlorantha (Custer) Rchb.

## Descripció

Les espècies de Platanthera es distingeixen de les Orchis i de les Habenaria, per l'absència de processos estigmàtics, en posseir un esperó nectarífer per atreure als insectes pol·linitzadors. Una altra característica diferenciadora és la de les seves arrels tubercles ovoides.
Aquestes orquídies terrestres es desenvolupen en sòls bàsics i prats humits, linders de boscos i en àrees on l'arboleda està clareant. Tenen tubercles geòfits sencers, d'ovoides a fusiformes. En aquestes gruixudes tiges subterrànies poden emmagatzemar gran quantitat d'aigua, que els permetin sobreviure en condicions de sequera.
Posseeixen grans fulles ovoides ú oblonges que canvien a lanceolades en la part superior prop de l'àpex. Desenvolupen una tija curta que aconsegueix una altura de 30-40 cm Les fulles de la part superior són més petites que les fulles més baixes de la tija.
La inflorescència, és una espiga cilíndrica, amb unes 5-25 flors petites amb fragància. Aquestes es desenvolupen a partir d'uns capolls axil·lars. Les flors amb el sèpal dorsal i els pètals solapats formant un casc, esperó (més llarg que l'ovari) carregat de nèctar i l'estigma únic i plànol. Floreixen a la fi de Primavera o a l'estiu.

## Referències

* ↑ Iñaki Aizpuru Oiarbide. «Flora ibèrica: gènere Platanthera» (en castellà). [Consulta: 27 març 2024].
* ↑ «Base de dades de Biodiversitat de Catalunya». [Consulta: 27 març 2024].
# Petroni (desambiguació)

Petroni és el nom dels següents personatges:
* Gai Petroni (governador), prefecte d'Egipte
* Gai Petroni Àrbitre, escriptor romà
* Petroni (metge), metge romà
* Sant Petroni de Bolonya, bisbe de Bolonya al segle V
Vegeu també: Petrones